
OBLAKOVA ULICA 5
3000 CELJE    
tel: (03) 42 33 000
fax: (03) 42 33 757                                                                                                                            
    
                                                                                   Postopek:EN_N_7_2026-KT/MŠ_
      15.1.2026                                                                                                                                                                 

POVABILO K ODDAJI PONUDBE 

Vabimo vas k oddaji ponudbe za:
 
LETNI SERVIS CEVNE POŠTE ZA 2026 v predvidenem obsegu, kot izhaja v nadaljevanju in izvedbo kurativnega vzdrževanja.

1. LETNI SERVIS CEVNE POŠTE

Letni servis zajema naslednje storitve:
· Pregled delovanja cevne pošte na vseh postajah (7);
· Pregled ter kontrola napajalnega dela sistema;
· Pregled krmilno-upravljalnega sistema;
· Fizični pregled vseh postaj ter kretnic:
· Pregled delovanja upravljalnih elementov;
· Pregled ter čiščenje in nastavitev optičnih ter reed (položajnih) stikal,
· Meritve napajalnega signala,
· Kontrola in meritev komunikacijskih signalov,
· Pregled stanja ter nateznosti jermenov (po potrebi se opravi nastavitev),
· Pregled stanja ležajev,
· Čiščenje postaj ter kretnic,
· Čiščenje celotnega sistema v uporabniškem predelu (postaje, cevi),
· Pregled sprejemnih košar ter hrambenih nosilcev (po potrebi fiksiranje košar);
· Pregled zračnega obvoda:
· Po potrebi zamenjava zračnih loput z novimi;
· Pregled puhala ter zračne kretnice;
· Pregled krmilne enote puhala (frekvenčni pretvornik);
· Takojšnja odprava manjših napak:
· Zamenjava oslabljenih objemk, vezic;
· Dezinfekcija cevovoda;
· Priprava poročila o stanju komponent in naprav ter morebitnih popravilih.


V kolikor je za pripravo ponudbe letnega servisa potrebno, lahko naročnik po predhodnem dogovoru določi termin in izvede ogled sistema cevne pošte. Naročnik omogoča ponudniku ogled sistema cevne pošte, ki je predmet letnega servisa. Ogled se omogoči dne 16. 1. 2026 ob 8 uri._ Zbirno mesto za odhod na lokacijo objekta je Služba za nabavo nemedicinske opreme. Kontaktna oseba naročnika za ogled je Klavdija Trunkl

Izvajalec mora pred izvedbo začetka del podati naročniku okvirni načrt letnega servisa cevne pošte s časovnim obsegom. Termin izvedbe letnega servisa se uskladil z naročnikom in upoštevanjem zahtev glede njegovega procesa dela. Dela se lahko izvajajo med 7:00 in 15:00 vse dni v tednu. Terminski načrt se posreduje kontaktni osebi naročnika.

Izvajalec mora predložiti terminski načrt za izvedbo del v roku najkasneje 7 dni od prejema pisnega naročila s strani naročnika. Pri pripravi terminskega načrta naj se upošteva, da je maksimalni dopustni rok za izvedbo del 5 delovnih dni.

Delovno okolje mora po izvedbi letnega servisa ostati čisto. Izvajalec je dolžan odstraniti vso odpadno embalažo na lastne stroške in izvesti prvo grobo čiščenje. Naročnik nima nobenih stroškov odvoza, uničenja ali drugih stroškov. Čiščenje ter odstranitev je potrebno izvesti po 
vsakokratnem zaključku del.




2. KURATIVNO VZDRŽEVANJE CEVNE POŠTE V LETU 2026


Izvajanje kurativnih vzdrževalnih del ugotovljenih ob okvari cevne pošte se obračunavajo po dejansko opravljenih urah ter dejansko vgrajenem materialu. Kurativno vzdrževalna dela zajemajo odpravo napak in okvar na osnovi poziva predstavnika naročnika in se praviloma izvajajo v rednem delovnem času (delovniki od 7.00 do 15.00 ure). 
Servisna dela se obračunavajo na osnovi dejansko opravljenih ur in po dejansko porabljenem materialu, po veljavnem ceniku. Vrednost urne postavke je pogodbeno določena. Število opravljenih ur in vrsto del potrdi predstavnik naročnika. Naročnik bo storitve naročal sukcesivno v letu 2026 na osnovi dejanskih potreb. Ponujene cene so veljavne 1 leto.

Obvezne priloge:						
1. V letu 2026 veljavna pisna pooblastila proizvajalcev,  s katerim pooblaščajo zgoraj navedeni servis za servisiranje opreme in dobavo rezervnih delov.	
2. Cenik najbolj pogosto uporabljenega materiala in rezervnih delov pri kurativnem vzdrževanju					


Splošne zahteve:
· Osnova za realizacijo dobave  je prejem pisnega naročila  strani naročnika.. V kolikor bomo prejeli odobritev s strani pristojnih bomo realizacijo izvedli pri najugodnejšemu ponudniku, ki bo izpolnjeval tehnične zahteve. 
· Cena mora vsebovati vse stroške, popuste, rabate, dostavo, montažo in davek na dodano vrednost. 
· Navedene vrednosti vključujejo letne kalibracije, meritve, nastavitve, overitve, ves potrošni material ter drug potreben material, kakor tudi stroške dela, potne stroške, dnevnice, kilometrine in druge morebitne stroške potrebne za izvedbo potrebnega vzdrževanja  opreme. Naročnik ne bo poravnaval ločenih postavk za stroške prihoda, ure na poti, dnevnice, kilometrina, drugo. 
· Preventivno vzdrževanje bo izvedeno ob delavnikih (od ponedeljka do petka) med 7.00 in 15.00 uro po predhodni uskladitvi termina s kontaktno osebo naročnika Franci Bračko.
· Izvajalec se obveže, da bo izvajal  vzdrževanje opreme  izključno  strokovno usposobljen serviser, ki ima pridobljen certifikat o usposobljenosti za brezhibno vzdrževanje referenčne opreme izdan s strani učnega servisnega centra proizvajalca. 
· Naročnik se zavezuje naročeno ter dobavljeno blago plačati v roku, kot ga določa veljavna zakonodaja. 
· Merilo izbora: najnižja vrednost ponudbe v EUR z DDV ob izpolnjevanju tehničnih zahtev naročnika.
· Naročnik bo ponudnike, ki so oddali ponudbo skladno z določilom drugega odstavka 21. člena ZJN-3 pisno obvestil najkasneje v roku 30 dni od oddaje evidenčnega naročila

4. Izvajalec je naročniku po preventivnem in kurativnem vzdrževalnem posegu na opremi dolžan podati poročilo v obliki delovnega naloga z natančnim opisom izvedenih storitev in o eventualni zamenjavi delov/materiala, in sicer:
· število opravljenih ur (redne, izredne)
· naziv aparata
· oddelek naročnika (nahajališče aparata) 
· količina in vrsta vgrajenega materiala oz. rezervnih delov
· cena vgrajenega materiala oz. rezervnih delov– velja za popravila, ki niso vključena v »ALL INCLUSIVE« vzdrževanje
· dolžino garancijskega obdobja za vgrajene rezervne/nadomestne dele/materiala
· da je aparat brezhiben in varen za uporabo.


Ponudba mora veljati tri mesece po poteku roka za oddajo ponudbe.

Kontaktna oseba s strani naročnika :
- Klavdija Trunkl, uni. dipl.ekon., tel.št. 03 423 35 35, faks št. 03 423 37 56, elektronska pošta klavdija.trunkl@sb-celje.si

Ponudbe pošljite na naslov elektronske pošte 
Nabava2@sb-celje.si
z oznako EN_N_7_2026 LETNI SERVIS CEVNE POŠTE do najkasneje 19.1.2026 do 12 ure.
                                                                                       
Pripravila: Klavdija Trunkl

                                                                      Vodja službe za nabavo nemedicinske 
                                                              opreme in nemedicinskega potrošnega materiala
           
  Matjaž Štinek,univ.dipl.ekon 

Priloge: 
· Predračun
· Načrti cevne pošte
· Hišni red








PONUDBENI PREDRAČUN
Na podlagi javnega naročila EN_N_7_2026 LETNI SERVIS CEVNE POŠTE

Ponudnik:
_____________________________________
_____________________________________
_____________________________________

	
	LETNI SERVIS CEVNE POŠTE
	enota 
	količina
	cena na enoto brez DDV
	znesek brez DDV

	1
	Letni servisni pregled
	postaja
	7
	 
	 

	2
	Delovna ura za kurativno vzdrževanje
	ura
	40
	
	

	3
	Delovna ura daljinskega posredovanja
	ura
	15
	
	

	 
	SKUPAJ BREZ DDV
	 
	 
	 
		

	
	Znesek davka

	
	
	
	

	
	Vrednost v EUR z DDV

	
	
	
	


*Priložite še cenik pogosto uporabljenega materiala in rezervnih delov pri kurativnem vzdrževanju

Vsi stroški za izvedbo naročila, ki niso posebej specificirani v ponudbenem predračunu, so zajeti v skupni vrednosti ponudbenega predračuna.
Upošteva se, da je gospodarski subjekt pred oddajo svoje ponudbe natančno pregledal dokumentacijo javnega naročila ter vse ostale okoliščine, ki lahko vplivajo na izvedbo storitve. Upošteva se, da je gospodarski subjekt pred oddajo svoje ponudbe seznanjen z vsemi predpisi in zakoni glede plačila taks, davkov in ostalih dajatev v RS, da je v celoti preučil razpisno dokumentacijo, da je prišel do vseh potrebnih podatkov, ki vplivajo na izvedbo del ter na podlagi vsega tega tudi pripravil svojo ponudbo.
S podpisom ponudnik sprejema zahteve naročnika, navedene v predmetni razpisni dokumentaciji.
Rok veljavnosti ponudbe je 30 dni od roka za oddajo ponudbe.

Naročniku izjavljamo, da:
- smo pri izračunu ponudbenih cen upoštevali vse zahteve naročnika iz razpisne dokumentacije in vse veljavne predpise, ki urejajo področje predmeta javnega naročila;
- smo pri izračunu ponudbenih cen upoštevali vse stroške, vezane na izvedbo naročila, kot so stroški dela, materialni stroški in ostale stroške, ki vplivajo na izračun ponudbene vrednosti vključno z vsemi popusti;
- so ponujene cene, na katerih temelji ponudbena cena, fiksne in se v času do izpolnitve pogodbenih obveznosti ne bodo spremenile 
-  navedene vrednosti vključujejo ves potrošni material ter drug potreben material, kakor tudi stroške dela, potne stroške, dnevnice, kilometrine in druge morebitne stroške potrebne za izvedbo potrebnega vzdrževanja.

Podpisnik v imenu gospodarskega subjekta:
	Ime in priimek
	

	Podpis
	

	Datum in žig
	






HIŠNI RED V OBJEKTU – IZVAJANJE DEL 


Na podlagi določb razpisne dokumentacije sprejme ob prevzemu objekta oziroma dela objekta v uporabo za čas trajanja pogodbenih del določbe hišnega reda naslednji izvajalec:

Izvajalec: ________________________________________________________

1. UVODNA DOLOČILA

Investicijsko vzdrževalna dela potekajo v medicinskem okolju Splošne bolnišnice Celje. Na vseh deloviščih poteka oz. bo potekala zdravstvena dejavnost.

2. DELOVNO OKOLJE IN Z NJIM POVEZANE OMEJITVE

Izvajalec bo z investitorjem pred pričetkom del opravil predhodni pregled in zapisniško ugotovitev zatečenega stanja objekta oziroma dela objekta, v katerem se bodo izvajala potrebna dela.
Ker se bodo dela na območju Splošne bolnišnice Celje izvajala na območju zdravstvene dejavnosti, kjer bo istočasno z izvajanjem GOI del in dobave in montaže opreme na območju bolnišnice potekal normalni bolnišnični delovni proces, bo potrebno dela na delovišču prilagajati in podrejati delu v teh objektih. Zato izvajalec del v določenih trenutkih ne bo mogel prosto razviti delovnega procesa kot na samostojnem gradbišču, kjer takšnih primerov ni.
Delo na objektu, kjer se bodo izvajala gradbena, obrtniška in instalacijska dela ter montirala oprema, mora izvajalec organizirati in prilagoditi tako, da ne bo v nobenem primeru motena zdravstvena dejavnost uporabnika. Izvajalec bo moral prilagoditi in dela organizirati skladno z danimi možnostmi zagotavljanja praznih prostorov glede na organizacijo dela v zgradbah, kjer se odvija zdravstvena dejavnost. Pri tem mora upoštevati tudi navodila in zahteve naročnika/uporabnika in svetovalnega inženirja, še posebej pri faznih izvedbah objektov.
Izvajalec mora pred pričetkom izvedbe pogodbenih del, ki bi kakorkoli posegala v obstoječ objekt bolnišnice (konstrukcija, instalacije), pridobiti soglasje za te posege od naročnika.
Izvajalec mora spoštovati zahteve Enote za obvladovanje bolnišničnih okužb (SPOBO). Izvajalec mora pred izvajanjem del z uporabnikom podpisati Obrazec, ki ga je pripravil SPOBO:  ZAŠČITNI UKREPI PRI IZVAJANJU GRADBENIH DEL. Izvajalec ne sme vstopati v čiste prostore. V kolikor morajo zaradi delovnega procesa vstopiti v čisti prostor, morajo izpolnjevati in spoštovati izdana navodila in uporabljati ustrezna zaščitna sredstva in oblačila. Gibanje delavcev v čistem delu prostorov ni dovoljeno. Pooblaščeni predstavnik uporabnika bodo nadzirali skupno  izvajanje ukrepov iz varstva in zdravja pri delu na posameznih gradbiščih ter spoštovanje izvajanja ukrepov s področja preprečevanja bolnišničnih okužb, pogodbeni izvajalec del in njegovi podizvajalci pa so dolžni upoštevati  njihova navodila.

Zahteve SPOBO so tudi naslednje:
· upoštevanje prostorsko tehničnih smernic,
· dosledno ločevanje čistih in nečistih poti,
· ustrezni pristopi na oddelke,
· predvideti ustrezno zaščito gradbišča v času gradnje (protiprašne zaščite, redno suho in mokro čiščenje gradbišča in sosednjih prostorov, ki mejijo na gradbišče, vključno z dostopi, razne oblike mokrega tesnjenja na pripadajočih zaporah, ipd.). Sestavni del proti prašnih zaščit so tudi ukrepi na ventilacijskih sistemih in protipožarne zaščite. V manjšem delu bodo lahko potrebne začasne prevezave vpihovalnih, sesalnih elementov in požarnih javljalcev
Izvajalec mora opraviti tudi vsa tista dela, ki bodo začasno potrebna, tokom celotne gradnje, ki bodo omogočala nemoteno in varno izvajanje del na gradbišču in istočasno nemoteno opravljanje zdravstvenega procesa v zgradbi in oddelkih. Gre predvsem za določene zapore, prevezave vseh vrst instalacij, vse vrste zaščite pred prahom, izdelave prebojev, navezave na obstoječe instalacije, premostitve, preselitve prostorov, itd.). 

Izvajalec mora zagotoviti ustrezno zaščito prostorov in opreme, ki neposredno mejijo na območje gradnje, kot tudi zagotoviti ustrezno zaščito tistih prostorov in opremo, kjer bo potekala sama gradnja. Izvajalec mora poskrbeti za to, da med izvajanjem pogodbe ne bo poškodoval ali kakorkoli poslabšal stanje obstoječega objekta. Po opravljenih delih mora izvajalec vzpostaviti prejšnje stanje pred izvedbo del, kar pomeni, da je dolžan prostore in opremo očistiti ter sanirati morebitne poškodbe, nastale zaradi izvajanja del. 

Izvajalec mora po potrebi izvajati dela tudi izven rednega delovnega časa (popoldan, ponoči, sobote, nedelje, prazniki), zaradi obstoječe zdravstvene dejavnosti, ki je vezana na delovanje oddelkov in postopkov vezanih na delovni proces v bolnišničnih prostorih. V nočnem času med 22. in 6. uro dela niso dovoljena, razen v izjemnih primerih, ko to zahteva tehnologija dela in so dela vnaprej dogovorjena s predstojniki oddelkov v zgradbi, kjer se izvajajo dela.

Če bodo v objektu na območju izvajanja del (gradbišče) nastopili tudi drugi izvajalci za tista dela, ki niso predmet tega naročila, kot npr. izvajalci raznih GOI pomožnih del ipd., se pričakuje, da bo v takšnem primeru izvajalec tega naročila izvajal tudi vsa tista dela, ki so potrebna za koordinacijo večih izvajalcev hkrati in jih narekujejo predpisi o graditvi objektov ter varnosti in zdravja pri delu. Naročnik bo v takšnem primeru imenoval odgovornega vodjo gradbišča. Vodja gradbišča je tisti vodja del, ki ga v primeru, da na enem gradbišču izvaja gradnjo več izvajalcev, izmed vodij del imenuje naročnik. Vodja gradbišča odgovarja za usklajevanje dela vseh vodij del in odgovornih vodij posameznih del na gradbišču. Smiselno se aktivnosti uvedejo tudi za ukrepe varnosti in zdravja pri delu na gradbišču.

VODENJE IN PRIPRAVA DELA

V primeru, da je imenovan vodja del/gradbišča, je ta dolžan poleg aktivnosti, ki jih določa Zakon o graditvi objektov, tudi dnevno koordinirati in usklajevati vsa dela na gradbišču. 
Izvajalec mora izvesti tudi vsa pripravljalna dela pred začetkom izvajanja del, kakor tudi vsa zaključna dela po koncu izvajanja del. Izvajalec mora izvesti vse transporte, horizontalne in vertikalne dvige, spuste in transporte materiala ter druga potrebna dela na poti do mesta vgradnje. Nadalje izvajati sprotno čiščenje delovišč in transportnih poti, končno (finalno) čiščenje prostorov in vzpostavitev vseh naprav in opreme ter prostorov v stanje pred izvedbo del (v stanje ob zapisniški ugotovitvi pred izvajanjem del). 
Delo, dostava materiala in opreme na gradbišče morata biti organizirana tako, da ne motita dostopa urgentnih vozil do posameznih vhodov v objekte.
Na območju bolnišnice ni mogoče organizirati začasnih in trajnih deponij materiala, organiziran mora biti sproten odvoz in dovoz materiala. Zato morajo izvajalci del in dobavitelji opreme poskrbeti za sprotni odvoz embalaže, gradbenega materiala in opreme.

Tokom izvajanja del je izvajalec dolžan sodelovati s pooblaščenimi osebami naročnika, uporabnika, odgovornimi projektanti posameznih faz in požarne študije, predstavniki strokovnega nadzora, koordinatorjem varstva pri delu, predstavniki finančnega nadzora, raznih inšpekcijskih organizacij ipd.
Izvajalec mora pred pričetkom posameznih vrst del posredovati odgovornemu nadzorniku in projektantu v pregled in potrditev ustrezne materiale in opremo po tehničnih zahtevah projektne dokumentacije in popisov del s priloženimi izjavami o skladnosti (CE) ali tehničnimi soglasji (SIST).


VARNOST IN ZDRAVJE PRI DELU, VARSTVO OKOLJA, ENERGETSKA UČINKOVITOST

Izvajalec mora pred izvajanjem del z uporabnikom podpisati Sporazum o skupnih ukrepih za zagotavljanje varnosti in zdravja pri delu na skupnem delovišču. 
Pogodbeni izvajalec del mora za sebe, za svoje partnerje v skupni ponudbi, za svoje podizvajalce ter vse gospodarske subjekte, ki izvajajo dela na gradbišču, upoštevati, spoštovati in izvajati vso veljavno zakonodajo na področju varnosti in zdravja pri delu ter požarnega varstva, ki velja v  Republiki Sloveniji. Izvajalec mora zagotoviti, da se uporablja zaščitna oprema in delovni pripomočki, ki imajo opravljene vse zakonsko predpisane preglede in izdane zakonsko predpisane listine.
Izvajalec del mora postaviti svojo gradbiščno el. omarico za potrebe izvajanja del na gradbišču, če jo potrebuje. El. omarica mora biti ustrezno certificirana z opravljenimi potrebnimi pregledi in meritvami, ter priključena na omrežje na mestu, ki ga bo določil uporabnik. 
Pogodbeni izvajalec del, njegovi partnerji v skupni ponudbi, njegovi podizvajalci in drugi gospodarski subjekti na gradbišču, morajo pri svojem delu upoštevati vso relevantno zakonodajo v Republiki Sloveniji iz področja varstva okolja. 
Pri tem je potrebno upoštevati načela za:
· ustrezno izbiro in strokovno vgradnjo vseh vrst in oblik materialov, opreme;
· učinkovitost izrabe naravnih virov (energetska učinkovitost, učinkovita raba vode in surovin);
· okoljska učinkovitost (uporaba najboljših razpoložljivih tehnik, uporaba referenčnih dokumentov, nadzor emisij in tveganj, zmanjšanje količin odpadkov in ločeno zbiranje odpadkov);
· odvoz demontirane opreme, odpadnega gradbenega materiala, opreme in vseh vrst embalaže na pooblaščene deponije oziroma pooblaščene institucije, ki se ukvarjajo z reciklažo;
· trajnostna dostopnost (spodbujanje okolju prijaznejših načinov prevoza);
· zmanjševanje vplivov na okolje (izdelava poročil o vplivih na okolje oz. strokovnih ocen vplivov na okolje za posege, kjer je to potrebno).  


Izvajalec mora v primeru GOI del: 
· primerno urediti delovišče,
· upoštevati navodila in priporočila odgovornih oseb SBC,




Datum:	Žig	                                          Podpis izvajalca del:
_____________________		______________

